**แผนปฏิบัติการป้องกันการทุจริต**

**ประจำปีงบประมาณ พ.ศ. 2567**



**องค์การบริหารส่วนตำบลไทยาวาส**

**อำเภอนครชัยศรี จังหวัดนครปฐม**

**คำนำ**

องค์การบริหารส่วนตำบลไทยาวาสได้จัดทำแผนปฏิบัติการป้องกันการทุจริต ประจำปีงบประมาณ พ.ศ. 2567 เพื่อเพิ่มประสิทธิภาพในการป้องกันการทุจริต ยกระดับมาตรฐานในการป้องกันการทุจริตของหน่วยงานให้มีความโปร่งใสความสุจริต บังเกิดประโยชน์สุขแก่ประชาชนตลอดจนแสดงให้เห็นถึงเจตจำนงสุจริตของผู้บริหารองค์กรปกครองส่วนท้องถิ่นในการต่อต้านการทุจริตอย่างเป็นรูปธรรม อันจะส่งผลต่อการยกระดับผลการประเมินคุณธรรมและความโปร่งใสในการดำเนินงานขององค์กรปกครองส่วนท้องถิ่น ซึ่งจะส่งผลให้ประชาชนเกิดความเชื่อมั่นและศรัทธาในการทำงานของหน่วยงานมากยิ่งขึ้น

องค์การบริหารส่วนตำบลไทยาวาสหวังเป็นอย่างยิ่งว่าแผนปฏิบัติการป้องกันการทุจริต ประจำปีงบประมาณ พ.ศ. 2567 ขององค์การบริหารส่วนตำบลไทยาวาส จะเป็นส่วนหนึ่งที่ช่วยขับเคลื่อนเพื่อยกระดับคุณธรรมและความโปร่งใสในภาพรวมของประเทศไทย อันจะนำไปสู่เป้าหมายของแผนแม่บทภายใต้ยุทธศาสตร์ชาติ (พ.ศ. 2561 – 2580) ประเด็นที่ (21) การต่อต้านการทุจริตและประพฤติมิชอบ ที่กำหนดไว้ว่า **“ประเทศไทยปลอดการทุจริตและประพฤติมิชอบ”**

ไพฑูรย์ เฟื่องดี)

งานนิติการ

ฝ่ายนโยบายและแผนงาน

องค์การบริหารส่วนตำบลไทยาวาส

**สารบัญ**

**หน้า**

**ส่วนที่ 1 บทนำ**

1. การวิเคราะห์ความเสี่ยงในการเกิดทุจริตในองค์กร 1

2. หลักการและเหตุผล 2

3. วัตถุประสงค์ของการจัดทำแผน 3

4. เป้าหมาย 3

5. ประโยชน์ของการจัดทำแผน 4

**ส่วนที่ 2 แผนปฏิบัติการป้องกันการทุจริต ประจำปีงบประมาณ พ.ศ. 2567**

- โครงการ/กิจกรรม/มาตรการ และจำนวนงบประมาณที่ดำเนินการ 5

**ส่วนที่ 1**

**บทนำ**

**1. การวิเคราะห์ความเสี่ยงในการเกิดทุจริตในองค์กร**

การทุจริต (Corruption) หมายถึง การกระทำที่ไม่ชอบด้วยกฎหมาย อันเป็นการกระทำที่ชั่วช้าและฉ้อโกง โดยเจตนาที่จะหลีกเลี่ยงกฎหมาย รวมทั้งการกระทำที่ขัดต่อตำแหน่งหน้าที่และสิทธิของผู้อื่น นอกจากนี้ยังหมายรวมถึงการที่บุคคลใดบุคคลหนึ่ง ซึ่งประชาชนไว้วางใจกระทำผิดต่อตำแหน่งหน้าที่ราชการ โดยการรับหรือยอมรับประโยชน์สำหรับตนเองหรือผู้อื่น

การทุจริตหรือการฉ้อราษฎร์บังหลวง (Corruption) หมายถึง การผูกขาดอำนาจ หรือรวมอำนาจไว้ ที่แหล่งเดียวประกอบกับการตัดสินใจที่ขึ้นอยู่กับการใช้ดุลพินิจของผู้มีอำนาจคนๆนั้นเป็นสำคัญ ดังนั้นหากที่ใดมีมูลค่ารวมของการผูกขาดและมีการเปิดโอกาสให้ใช้ดุลยพินิจมากกว่าความรับผิดชอบหรือการตรวจสอบได้ เสียแล้ว ก็มีโอกาสที่จะเกิดการฉ้อราษฎร์บังหลวงได้มาก

**สาเหตุของปัญหาการทุจริตในระบบราชการ**

1. ด้านเศรษฐกิจและการครองชีพ ได้แก่ งบประมาณรายจ่ายของรัฐเป็นสิ่งล่อใจ และเจ้าหน้าที่ของรัฐรายได้ไม่เพียงพอเมื่อเทียบกับรายจ่าย

2. ด้านระบบบริหารราชการ ได้แก่ ผู้บังคับบัญชาบกพร่องไม่กำกับดูแลให้เป็นไปตามระเบียบวินัย ทำให้เกิดการทุจริต และการขาดดุลแห่งอำนาจในการบริหารราชการส่วนกลาง ส่วนภูมิภาค และส่วนท้องถิ่น ทำให้การทุจริตในวงราชการได้ง่าย

3. ด้านสังคมวัฒนธรรมและศีลธรรม ได้แก่ เจ้าหน้าที่ของรัฐขาดธรรมประจำใจ เจ้าหน้าที่ของรัฐ ชั้นผู้ใหญ่ทุจริตแล้วไม่ถูกจับจึงเป็นตัวอย่างให้เจ้าหน้าที่ของรัฐชั้นผู้น้อยทำตาม

4. ด้านกฎหมายและวิธีพิจารณา ได้แก่ การลงโทษทางวินัยมีความยุ่งยากในการหาพยานหลักฐาน

**การทุจริตในวงราชการมีมูลเหตุหลายประการ เช่น**

1. เจ้าหน้าที่ขาดคุณธรรมและจริยธรรม

2. ขาดกลไกในการลงโทษและการบังคับใช้กฎหมาย

3. ขาดการตรวจสอบ และการควบคุม กำกับ ดูแล

4. เจ้าหน้าที่ได้รับค่าตอบแทน/เงินเดือน ไม่พอกับการครองชีพ และมีปัญหาทางเศรษฐกิจ หรือ อบายมุข

5. สภาพการทำงานเปิดโอกาส เอื้ออำนวยต่อการกระทำทุจริต กระบวนการปฏิบัติงานมีช่องโหว่

**รูปแบบของการทุจริตที่พบในสังคมไทยมากที่สุด ได้แก่**

1. การรับสินบน ของกำนัล หรือรางวัลต่างๆ

2. การซื้อขายหรือวิ่งเต้นขอตำแหน่งในวงราชการ

3. การรับส่วยและการรีดไถประชาชน

4. การทุจริตเชิงนโยบาย เช่น การทุจริตงบประมาณแผ่นดิน การก่อสร้างโครงการต่างๆ ของภาครัฐ

5. การแต่งตั้งโยกย้ายข้าราชการ

6. การทุจริตในเรื่องของเวลา เช่น การทำงานแบบเช้าชามเย็นชาม

**การทุจริตในการจัดซื้อจัดจ้าง พบลักษณะรูปแบบการทุจริตที่สำคัญ คือ**

1. การปกปิดประกาศสอบราคาโครงการจ้างเหมา แยกเป็น การปกปิดโดยไม่ได้ปิดประกาศสอบราคาไว้ที่บอร์ดปิดประกาศขององค์การบริหารส่วนตำบล หรือไม่ส่งประกาศสอบราคาไปยังที่ว่าการอำเภอเพื่อปิดประกาศเผยแพร่การสอบราคา ตามระเบียบกระทรวงมหาดไทยว่าด้วยการพัสดุขององค์การบริหารส่วนตำบล และการปกปิดโดยไม่แจ้งข่าวการสอบราคากับผู้รับเหมาทั้งหมด แต่เลือกแจ้งเฉพาะผู้รับเหมาบางส่วนเท่านั้น

2. กีดกันผู้เสนอราคารายอื่น มิให้มีการแข่งขันในการเสนอราคาอย่างเป็นธรรม เพื่อเอื้อประโยชน์ให้กับผู้ประกอบการบางราย

3. ปลอมแปลงเอกสารใบเสนอราคาเพื่อเอื้อประโยชน์ให้ผู้เสนอราคารายหนึ่งให้เป็นผู้มีสิทธิทำสัญญา

4. ละเว้นไม่เรียกผู้เสนอราคาต่ำสุด ในการสอบราคาโครงการก่อสร้างเข้าทาสัญญาหรือข้อตกลง

5. เรียกรับเงินจากผู้กล่าวหา เพื่อเป็นค่าตอบแทนในการเบิกจ่ายเงินค่าจ้าง

6. ตรวจรับงานจ้างโครงการ และเบิกจ่ายเงินให้ผู้รับจ้าง ทั้งที่งานไม่เป็นไปตามรูปแบบและข้อกำหนดในสัญญา

7. จ่ายเงินเป็นเท็จ

8. แบ่งซื้อแบ่งจ้าง โดยหลีกเลี่ยง การจัดจ้างโดยวิธีสอบราคา

**รูปแบบการทุจริตทางด้านการเงินที่สำคัญ คือ**

1. การปลอมลายมือชื่อผู้มีอำนาจลง นามสั่งจ่ายเช็คหรือถอนเงิน การปลอมแปลงชื่อผู้รับเงิน การปลอมแปลงยอดเงินในเช็ค เป็นต้น

2. การเบียดบังเงินค่าจ้าง เงินรายได้จากการจัดเก็บภาษี หรือเงินอุดหนุน

**จากการวิเคราะห์ความเสี่ยงในการเกิดทุจริตในองค์กร** พบลักษณะการทุจริตที่สำคัญซึ่งพบอยู่เป็นจำนวนมากในยุคปัจจุบัน คือ การเรียกรับเงินจากพนักงานส่วนตำบล หรือลูกจ้างขององค์การบริหารส่วนตำบล แลกกับ การรับบรรจุแต่งตั้งในตำแหน่งต่างๆ ตามกรอบอัตรากำลังที่ อบต. นั้นๆ สามารถดำเนินการได้ โดยนายกองค์การบริหารส่วนตำบล (หรือตัวแทน) เรียกรับเงินตั้งแต่หลักหมื่นถึงหลักแสน รวมทั้งการเรียกรับเงินจากพนักงานจ้างตามภารกิจเพื่อตอบแทนการให้ผ่านการประเมินผลการ ปฏิบัติงานและต่อสัญญาจ้าง การเรียกรับเงินจากพนักงานส่วน ตำบลเพื่อเป็นค่าตอบแทนในการ ปรับเปลี่ยนสายงาน เป็นต้น

**2. หลักการและเหตุผล**

องค์การบริหารส่วนตำบลไทยาวาส เป็นองค์กรปกครองส่วนท้องถิ่นในฐานะเป็นผู้ใช้อำนาจรัฐในการปกครองและบริหารจัดการในเขตพื้นที่รับผิดชอบ เป็นหน่วยงานที่มีหน้าที่ในการให้บริการสาธารณะด้านต่าง ๆ ซึ่งดำเนินการแก้ไขปัญหาต่างๆ ที่เกิดขึ้นให้แก่คนในท้องถิ่น เป็นองค์กรที่มีความใกล้ชิดกับประชาชน และมีความเข้าใจในสภาพและรับรู้ถึงสาเหตุของปัญหาที่เกิดขึ้นภายในท้องถิ่นได้ดีกว่าหน่วยงานราชการส่วนกลาง ในการปฏิบัติงานและการดำเนินการขององค์กรปกครองส่วนท้องถิ่นย่อมอาจส่งผลกระทบต่อชุมชนและประเทศชาติ ซึ่งอาจมีสาเหตุมาจากการปฏิบัติหน้าที่หรือละเว้นการปฏิบัติหน้าที่โดยมิชอบหรือได้ใช้อำนาจในตำแหน่งหน้าที่เพื่อแสวงหาผลประโยชน์ที่มิควรได้โดยชอบด้วยกฎหมาย รวมทั้งปัญหาการทุจริตคอรัปชั่นอันเป็นปัญหาของสังคมไทยที่เกิดขึ้นมาเป็นเวลานาน และนับวันยิ่งทวีความรุนแรงมากขึ้นทั้งในเชิงขนาด และความสลับซับซ้อนของปัญหาทุจริตประกอบกับยุทธศาสตร์ชาติ 20 ปี (พ.ศ. 2561 – 2580) แผนแม่บทภายใต้ยุทธศาสตร์ชาติ (พ.ศ. 2561 – 2580) และคำสั่งคณะรักษาความสงบแห่งชาติ ที่ 69/2557 เรื่องมาตรการป้องกันและแก้ไขปัญหาการทุจริตประพฤติมิชอบ ได้กำหนดให้ทุกส่วนราชการและหน่วยงานของรัฐ กำหนดมาตรการหรือแนวทางการป้องกันและแก้ไขปัญหาการทุจริตประพฤติมิชอบในส่วนราชการและหน่วยงานของรัฐ โดยมุ่งเน้นการสร้างธรรมาภิบาลในการบริหารงาน และส่งเสริมการมีส่วนร่วมจากทุกภาคส่วนในการตรวจสอบ เฝ้าระวัง เพื่อให้เกิดความสงบสุขแก่สังคมและผลประโยชน์ของประเทศชาติโดยรวม ในการป้องกันและแก้ไขปัญหาการทุจริตประพฤติมิชอบ และนโยบายกระทรวงมหาดไทย

ดังนั้น เพื่อให้การขับเคลื่อนมาตรการหรือนโยบายของรัฐด้านการป้องกันและปราบปรามการทุจริตเป็นไปอย่างมีประสิทธิภาพ องค์การบริหารส่วนตำบลไทยาวาส จึงได้จัดทำแผนปฏิบัติการป้องกันการทุจริต ห้าปี (พ.ศ. 2566 - 2570) เพื่อเป็นแนวทางให้ทุกหน่วยงานขององค์การบริหารส่วนตำบลไทยาวาส ดำเนินการด้านการป้องกันการทุจริตได้อย่างถูกต้องและเป็นไปในทิศทางเดียวกัน นำไปสู่การป้องกันการทุจริต เพื่อสร้างเครือข่ายองค์กรปกครองส่วนท้องถิ่นที่มีการบริหารราชการด้วยความโปร่งใสจัดระบบการตรวจสอบและประเมินผลสัมฤทธิ์ตามมาตรฐานคุณธรรม จริยธรรม และเป็นการต่อต้านการทุจริตประพฤติมิชอบของเจ้าหน้าที่ของรัฐ ตอบสนองต่อมาตรการหรือนโยบายของรัฐด้านการป้องกันและปราบปรามการทุจริตอย่างเป็นรูปธรรมและมีประสิทธิภาพ การบริหารราชการเกิดประโยชน์สูงสุดต่อประชาชน ซึ่งเป็นการสอดคล้องกับพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. 2546

**3. วัตถุประสงค์ของการจัดทำแผน**

1. เพื่อเป็นกรอบและแนวทางในการขับเคลื่อนมาตรการป้องกันและปราบปรามการทุจริตขององค์การบริหารส่วนตำบลไทยาวาส

2. เพื่อส่งเสริม/เสริมสร้างให้บุคลากรขององค์การบริหารส่วนตำบลไทยาวาส มีจิตสำนึกในการเป็นข้าราชการที่ดี ปฏิบัติราชการโดยยึดหลักธรรมาภิบาล มาตรฐานทางคุณธรรม จริยธรรม และการบริหารกิจการบ้านเมืองที่ดี

3. เพื่อส่งเสริมบทบาทการมีส่วนร่วมของภาคประชาชนในการติดตามตรวจสอบการทุจริตประพฤติ มิชอบในภาครัฐ เสริมสร้างและพัฒนาเครือข่ายในการติดตามและตรวจสอบการทุจริตและประพฤติมิชอบในภาครัฐให้มีความเข้มแข็ง

4. เพื่อให้มีระบบ และกลไกในการป้องกันและตรวจสอบมิให้เกิดการทุจริต หรือการปฏิบัติหน้าที่โดยมิชอบในการปฏิบัติราชการขององค์การบริหารส่วนตำบลไทยาวาส

๕. เพื่อให้ทุกภาคส่วนรู้เท่าทัน ร่วมคิดป้องกันการทุจริต โดยมีการพัฒนาศักยภาพและคุณธรรมจริยธรรมของบุคลากรด้านการป้องกันและปราบปรามการทุจริตอย่างทั่วถึง

6. เพื่อการพัฒนาเป็นองค์กรปกครองส่วนท้องถิ่นต้นแบบ ด้านการป้องกันการทุจริต และสร้างเครือข่ายองค์กรปกครองส่วนท้องถิ่นให้มีการบริหารราชการด้วยความโปร่งใส มีคุณธรรม และจริยธรรม

**4. เป้าหมาย**

๑. ข้าราชการทั้งฝ่ายการเมืองและฝ่ายประจำขององค์การบริหารส่วนตำบลไทยาวาส ตลอดจนประชาชนมีจิตสำนึกในเรื่องของความซื่อสัตย์สุจริต โปร่งใส เป็นธรรม ไม่ใช้อำนาจหน้าที่ไปในทางที่มิชอบ

๒. องค์การบริหารส่วนตำบลไทยาวาสมีระบบการปฏิบัติงานที่สามารถป้องกันปัญหาเกี่ยวกับการทุจริตและประพฤติมิชอบของข้าราชการ และเจ้าหน้าที่ และสามารถจัดการกับกรณีการทุจริตและประพฤติมิชอบอย่างรวดเร็ว โปร่งใส

๓. หน่วยงานสามารถประสานความร่วมมือในองค์กรและภายนอกองค์กรในการป้องกันและปราบปรามการทุจริตภาครัฐ

๔. สามารถพัฒนาระบบและกลไกในการตรวจสอบ ควบคุม และถ่วงดุลการใช้อำนาจให้เหมาะสม

5. บุคลากรและประชาชนทุกภาคส่วนมีจิตสำนึกที่ดีและมีศักยภาพในการป้องกันและปราบปรามการทุจริตอย่างทั่วถึง

**5. ประโยชน์ของการจัดทำแผน**

๑. การบริหารราชการขององค์การบริหารส่วนตำบลไทยาวาส เป็นไปอย่างโปร่งใส ตามหลักคุณธรรมจริยธรรม และบุคลากรมีจิตสำนึกในการปฏิบัติงานเพื่อประชาชนมีความซื่อสัตย์สุจริต

2. ประชาชนมีจิตสำนึกในการเห็นประโยชน์ของชุมชนและเฝ้าระวังการทุจริตขององค์การบริหารส่วนตำบลไทยาวาส

3. มีระบบการควบคุมและตรวจสอบการปฏิบัติงาน เพื่อให้งานมีประสิทธิภาพและลดโอกาสในการกระทำการทุจริตและประพฤติมิชอบ

4. การดำเนินการด้านการทุจริตมีความเป็นระบบ ถูกต้อง และรวดเร็ว

5. บุคลากรและประชาชนได้รับการพัฒนาและเสริมสร้างในการต่อต้านและปราบปรามการทุจริต

6. เกิดการสร้างเครือข่ายด้านการป้องกันการทุจริต เพื่อให้เกิดประโยชน์สุขแก่ประชาชนยกระดับมาตรฐานในการป้องกันการทุจริตขององค์กรปกครองส่วนท้องถิ่น ส่งเสริมให้ทุกภาคส่วนมีจิตสาธารณะและเข้ามามีส่วนร่วมในกิจกรรมเพื่อขยายเครือข่ายด้านการป้องกันการทุจริต

**ส่วนที่ 2**

**แผนปฏิบัติการป้องกันการทุจริต ประจำปีงบประมาณ พ.ศ. 2567**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **ลำดับ** | **รายการโครงการ** | **มิติ** | **งบประมาณ**  **(บาท)** | **ดำเนินการไตรมาส** | | | | **หมายเหตุ** |
| **1** | **2** | **3** | **4** |
| 1 | โครงการพัฒนาความรู้ด้านกฎหมายและระเบียบที่เกี่ยวข้องกับการปฏิบัติงาน สำหรับบุคลากรองค์กรปกครองส่วนท้องถิ่น ผู้บริหารและสมาชิกสภาท้องถิ่น | 1 | 20,000.00 | √ | √ | √ | √ |  |
| 2 | โครงการเผยแพร่ประชาสัมพันธ์ความรู้ด้านกฎหมายและระเบียบที่เกี่ยวข้องกับการปฏิบัติงานให้แก่บุคลากรองค์กรปกครองส่วนท้องถิ่น ผู้บริหารและสมาชิกสภาท้องถิ่น | 1 | ไม่ใช้งบฯ | √ |  |  |  |  |
| 3 | โครงการเชิดชูเกียรติบุคลากรที่ปฏิบัติงานเป็นไปตามมาตรฐาน ด้วยความวิริยะอุตสาหะ และซื่อสัตย์สุจริต | 1 | ไม่ใช้งบฯ |  |  |  | √ |  |
| 4 | โครงการป้องกันผลประโยชน์ทับซ้อนขององค์การบริหารส่วนตำบลไทยาวาส | 1 | 10,000.00 | √ | √ | √ | √ |  |
| 5 | มาตรการ “ส่งเสริมการปฏิบัติงานตามประมวลจริยธรรมขององค์การบริหารส่วนตำบล  ไทยาวาส” | 1 | ไม่ใช้งบฯ | √ |  |  |  |  |
| 6 | โครงการเสริมสร้างองค์ความรู้ด้านการต่อต้านการทุจริต | 1 | ไม่ใช้งบฯ | √ |  |  |  |  |
| 7 | โครงการส่งเสริมการบริหารงานตามหลักธรรมาภิบาลเพื่อป้องกันการทุจริต | 1 | ไม่ใช้งบฯ | √ | √ | √ | √ |  |
| 8 | โครงการบุคลากรต้นแบบ ด้าน “บริการเป็นเลิศ” | 1 | ไม่ใช้งบฯ |  |  |  | √ |  |
| 9 | มาตรการ NO Gift Policy | 2 | ไม่ใช้งบฯ | √ |  |  |  |  |
| 10 | มาตรการจัดทำแผนปฏิบัติการป้องกันการทุจริตเพื่อยกระดับคุณธรรมและความโปร่งใส | 2 | ไม่ใช้งบฯ | √ |  |  |  |  |
| 11 | มาตรการส่งเสริมคุณธรรมและความโปร่งใสขององค์การบริหารส่วนตำบลไทยาวาส | 2 | ไม่ใช้งบฯ | √ |  |  |  |  |
| 12 | กิจกรรม “สร้างความโปร่งใสในการพิจารณาเลื่อนขั้นเงินเดือน” | 2 | ไม่ใช้งบฯ |  | √ |  | √ |  |
| 13 | โครงการเสริมสร้างความโปร่งใสในการบริหารงบประมาณ | 2 | ไม่ใช้งบฯ | √ | √ | √ | √ |  |
| 14 | มาตรการ “จัดทำข้อตกลงการปฏิบัติราชการตามหลักธรรมาภิบาล” | 2 | ไม่ใช้งบฯ | √ |  |  |  |  |
| 15 | กิจกรรม “การจัดทำข้อตกลงการปฏิบัติราชการขององค์การบริหารส่วนตำบลไทยาวาส” | 2 | ไม่ใช้งบฯ | √ |  |  |  |  |
| **ลำดับ** | **รายการโครงการ** | **มิติ** | **งบประมาณ**  **(บาท)** | **ดำเนินการไตรมาส** | | | | **หมายเหตุ** |
| **1** | **2** | **3** | **4** |
| 16 | โครงการจัดทำคู่มือหรือมาตรฐานการปฏิบัติงานสำหรับเจ้าหน้าที่องค์การบริหารส่วนตำบลไทยาวาส | 2 |  | √ |  |  |  |  |
| 17 | มาตรการออกคำสั่งมอบหมายขององค์การบริหารส่วนตำบลไทยาวาส | 2 |  | √ |  |  |  |  |
| 18 | มาตรการป้องกันการใช้จ่ายงบประมาณที่ไม่สมควร ผิดวัตถุประสงค์ ไม่มีประสิทธิภาพ | 2 |  | √ |  |  |  |  |
| 19 | มาตรการเปิดเผยข้อมูลสาธารณะและกำกับติดตามการเผยแพร่ข้อมูลสาธารณะของ  องค์การบริหารส่วนตำบลไทยาวาส | 2 |  | √ | √ | √ | √ |  |
| 20 | กิจกรรม “วิเคราะห์ผลการจัดซื้อจัดจ้างประจำปี” | 2 |  | √ |  |  |  |  |
| 21 | โครงการประเมินความพึงพอใจของประชาชนที่มีต่อการให้บริการขององค์การบริหารส่วนตำบลไทยาวาส | 2 |  | √ |  |  |  |  |
| 22 | มาตรการแสดงเจตนารมณ์ในการนำหลักคุณธรรมมาใช้ในการบริหารงานของผู้บริหารองค์การบริหารส่วนตำบลไทยาวาสด้วยการจัดทำแผนปฏิบัติการป้องกันการทุจริตเพื่อยกระดับคุณธรรมและความโปร่งใส | 2 |  | √ |  |  |  |  |
| 23 | โครงการพัฒนาคุณภาพการให้บริการประชาชนตามหลักธรรมาภิบาล | 2 |  | √ |  |  |  |  |
| 24 | มาตรการป้องกันผลประโยชน์ทับซ้อนขององค์การบริหารส่วนตำบลไทยาวาส | 2 |  | √ |  |  |  |  |
| 25 | กิจกรรม “ควบคุมการเบิกจ่ายเงินตามข้อบัญญัติงบประมาณรายจ่ายประจำปี” | 2 |  | √ |  |  |  |  |
| 26 | มาตรการปรับปรุงและพัฒนาศูนย์ข้อมูลข่าวสารเพื่อเผยแพร่ข้อมูลข่าวสารแก่ประชาชน | 2 |  | √ | √ | √ | √ |  |
| 27 | โครงการเสริมสร้างวัฒนธรรมการให้บริการอย่างเท่าเทียมกัน | 2 |  | √ |  |  |  |  |
| 28 | โครงการเสริมสร้างความโปร่งใสในการใช้ทรัพย์สินของทางราชการ | 2 |  | √ |  |  |  |  |
| 29 | โครงการจัดเวทีประชาคม | 3 | 20,000.00 |  | √ | √ |  |  |
| 30 | ส่งเสริมการมีส่วนร่วมของประชาชนในการบริหารกิจการขององค์การบริหารส่วนตำบล  ไทยาวาส | 3 |  | √ | √ | √ | √ |  |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **ลำดับ** | **รายการโครงการ** | **มิติ** | **งบประมาณ**  **(บาท)** | **ดำเนินการไตรมาส** | | | | **หมายเหตุ** |
| **1** | **2** | **3** | **4** |
| 31 | มาตรการจัดการเรื่องราวร้องทุกข์/ร้องเรียนขององค์การบริหารส่วนตำบลไทยาวาส | 3 |  | √ | √ | √ | √ |  |
| 32 | กิจกรรมติดตามประเมินผลการควบคุมภายใน | 4 |  | √ |  |  |  |  |
| 33 | มาตรการบริหารจัดการความเสี่ยงการทุจริตขององค์การบริหารส่วนตำบลไทยาวาส | 4 |  | √ |  |  |  |  |
| 34 | มาตรการจัดการในกรณีได้ทราบ หรือรับแจ้ง หรือตรวจสอบพบการทุจริตของ  องค์การบริหารส่วนตำบลไทยาวาส | 4 |  | √ |  |  |  |  |
| 35 | โครงการจัดทำแผนการตรวจสอบภายในประจำปี | 4 |  | √ |  |  |  |  |
| 36 | มาตรการจัดให้มีระบบและช่องทางการรับเรื่องร้องเรียนเกี่ยวกับการทุจริตของ  องค์การบริหารส่วนตำบลไทยาวาส | 4 |  | √ |  |  |  |  |
| 37 | โครงการส่งเสริมความรู้ด้านกฎ ระเบียบ และกฎหมายที่เกี่ยวข้องสำหรับผู้บริหารและสมาชิกสภาท้องถิ่น | 4 |  | √ |  |  |  |  |